Ma’s reg oor die wêreld in trane oor dié videoFoto: ‘n Skermskoot uit die video. ŉ Aangrypende video getiteld “A Normal Day” het sosiale media aan die gons en laat heelwat ma’s met trane in die oë. Die video, wat al amper twee miljoen keer gekyk is, wys die perspektief van ŉ tuisblyma en al die struikelblokke wat sy daagliks beleef: sibbe wat baklei, inkopies doen met ŉ oormoeg kind, en in die kombuis werskaf terwyl die jongspan ook wil uithelp. Die video beeld al die uitdagings uit wat alle mammas so goed verstaan. Wat die video egter so spesiaal maak is dat dit die perspektief van die kleuter ook wys: ŉ soen op die voorkop, ŉ speletjie saam met sussie en ŉ uitstappie na die winkelsentrum. Dieselfde dag word uit twee verskillende hoeke gewys, en hoe dit so verskillend beleef word – die een “normal” en die ander “magic”. Hoewel dié video spesiaal vir Moedersdag gemaak is, bly dit steeds spesiaal